
[bookmark: _Hlk189215652]Par greidera DZ-143 nodošanu atsavināšanai,  rīkojot izsoli

Madonas novada Cesvaines pagasta pārvaldes lietošanā un pašvaldības grāmatvedības uzskaitē ir traktortehnika  - ceļu būves mašīna greiders DZ-143, valsts reģistrācijas Nr.T7762LA, Identifikācijas nr. 901776, izlaiduma gads 1990, bilances atlikusī vērtība ir 1911,57 euro.  
Greiders ilgstoši ir maz lietots, jo bijuši nepieciešami remontdarbi. Vairākkārt ir veikti remontdarbi pašu spēkiem, kā arī piesaistot speciālistus, taču šobrīd konstatēts būtisks defekts transmisijā, kā arī citi mazāki bojājumi, kas liedz izmantot tehnikas vienību darbos. 
Provizoriski aplēstas iespējamās remontdarbu izmaksas, secināts, ka remonts nav ekonomiski un saimnieciski izdevīgs, tādēļ Cesvaines apvienības pārvalde lūdz veikt greidera atsavināšanu, rīkojot izsoli.
Greiders DZ-143 šobrīd ir novērtēts. Saskaņā ar sertificēta  vērtētāja Anša Vārsberga atzinumu, greidera vērtība ir 2200 euro (divi tūkstoši divi simti euro).
Saskaņā ar Publiskas personas mantas atsavināšanas likuma (turpmāk – Likums) 6. panta otrās daļas nosacījumu atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija, un saskaņā ar trešajā daļā noteikto lēmumā norāda atsavināšanas veidu. Atbilstoši Likuma 3. panta otrajā daļā noteiktajam publisku personu mantas atsavināšanas pamatveids ir mantas pārdošana izsolē. Atbilstoši Likuma 8. panta sestās daļas nosacījumam kustamās mantas nosacīto cenu apstiprina institūcija, kura saskaņā ar šā Likuma 6. panta nosacījumiem ir tiesīga atļaut attiecīgās mantas atsavināšanu. Kā tas noteikts Likuma 9. panta trešajā daļā un 10. panta pirmajā daļā kustamās mantas atsavināšanu organizē publiska persona vai tās iestāde, kuras valdījumā vai turējumā atrodas attiecīgā manta, un tā arī apstiprina izsoles noteikumus. Likuma 10. panta otrajā daļā paredzēts, ka izsoli rīko tās institūcijas izveidota izsoles komisija, kura organizē mantas atsavināšanu.
Pašvaldību likuma 10. panta pirmās daļas 17. punkts paredz pašvaldības domes kompetenci noteikt kārtību, kādā veicami darījumi ar pašvaldības kustamo mantu.
Ņemot vērā iepriekšminēto, pamatojoties uz Publiskas personas mantas atsavināšanas likuma 3. panta pirmās daļas 1. punktu, 6. panta otro un trešo daļu,  8. panta sesto daļu, 9. panta trešo daļu, 10. panta pirmo daļu, Pašvaldību likuma 10. panta pirmās daļas 17. punktu,  atklāti balsojot: PAR – 13 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Egils Bērziņš, Guntis Klikučs, Janīna Grudule, Jānis Erels, Māris Justs, Rūdolfs Medenis, Valda Kļaviņa), PRET – NAV, ATTURAS – NAV, Madonas novada pašvaldības dome NOLEMJ:

1. Atsavināt pašvaldības kustamo mantu – greiders DZ-143, valsts reģistrācijas Nr.T7762LA, Identifikācijas nr. 901776, pārdodot to mutiskā izsolē ar augšupejošu soli.
2. Noteikt greidera DZ-143, valsts reģistrācijas Nr.T7762LA, nosacīto cenu 2200,00 euro (divi tūkstoši divi simti euro), izsoles solis - 50 euro.
3. Pašvaldības īpašuma iznomāšanas un atsavināšanas izsoļu komisijai organizēt kustamo mantu – transportlīdzekļu - izsoles, nosakot arī izsoļu datumus un laiku.
4. Madonas novada Centrālās administrācijas Finanšu nodaļai izslēgt no pašvaldības grāmatvedības uzskaites lēmumā minētos transportlīdzekļus pēc to atsavināšanas. 
5. Madonas novada pašvaldības izpilddirektoru noteikt par atbildīgo amatpersonu šī lēmuma izpildē. 

Pielikumā: Izsoles noteikumi.
[bookmark: _Hlk112310494]
Domes priekšsēdētājs							A. Lungevičs

